Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Cristina Ibarrola Guillén andreak egindako galderaren erantzuna, Foru Diputazioak emana, bularreko eta koloneko minbizien baheketa-programetan izandako atzerapenei buruzkoa. Galdera 2022ko martxoaren 11ko 33. Nafarroako Parlamentuko Aldizkari Ofizialean argitaratu zen.

Iruñean, 2022ko apirilaren 1ean

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Cristina Ibarrola Guillén andreak idatziz erantzuteko galdera aurkeztu du, zeinaren bidez informazioa eskatzen baitu “bularreko eta koloneko minbizien baheketa-programetan izandako atzerapenei buruz” (10-22-PES-00052). Hona Nafarroako Gobernuko Osasuneko kontseilariak horri buruz eman beharreko informazioa:

1.- Zenbateko atzerapena du une honetan bularreko minbiziaren baheketa-programak legegintzaldiaren hasieran aurreikusitako kronogramari dagokionez?

Programako hamabosgarren itzulia 10 hilabeteko atzerapenarekin amaitu zen, itzuliaren hasieran ezarritako hasierako plangintzari dagokionez.

Egiten ari den itzuliak, hamaseigarrenak, une honetan hiru hilabete inguruko atzerapena du itzuliaren hasieran ezarritako hasierako plangintzari dagokionez.

2.- Zenbateko atzerapena du une honetan koloneko minbiziaren behaketa-programak legegintzaldiaren hasieran aurreikusitako kronogramari dagokionez?

Kolon eta ondesteko minbiziaren baheketa-programako laugarren itzulia erabat etenda egon zen urtebetez (2020ko martxotik 2021eko martxora arte). Berriz abiatu zen 2021eko martxoan, eta geroztik ez du atzerapen gehiago izan.

Hori guztia jakinarazten dizut, Nafarroako Parlamentuko Erregelamenduaren 194. artikuluak xedatua betez.

Iruñean, 2022ko martxoaren 30ean

Osasuneko kontseilaria: Santos Induráin Orduna